open-index/open-wikipedia-markdown huggingface dataset:
Μέτκοβιτς

Το **Μέτκοβιτς** (κροατικά: *Metković*) είναι πόλη της επαρχίας Ντουμπρόβνικ-Νέρετβα, στη νοτιοανατολική Κροατία. Είναι κτισμένο στις όχθες του ποταμού Νερέτβα, κοντά στα σύνορα με τη Βοσνία-Ερζεγοβίνη. Ο δήμος έχει 16.788 κατοίκους, σύμφωνα με την απογραφή του 2011, από τους οποίους οι 15.329 κατοίκους στην πόλη του Μέτκοβιτς.

## Ιστορία
Στη θέση του χωριού Βιντ, κοντά στο Μέτκοβιτς, βρισκόταν η αρχαία πόλη Ναρώνα, σημαντικός εμπορικός σταθμός των Ρωμαίων, μετά την νίκη τους στου Ιλλυρικούς πολέμους επί της Δαορσώνας, πρωτεύουσας των Δαούρσιων, η οποία βρίσκεται κοντά στο σημερινό Στόλακ, στη Βοσνία-Ερζεγοβίνη. Η πόλη συνέχιζε να ακμάζει μέχρι τον 3ο αιώνα μ.Χ., οπότε και άρχισε η εγκατάλειψή της, ιδίως μετά από ένα ισχυρό σεισμό τον 4ο αιώνα. Με την άφιξη των Σλαβονικών φυλών, η Ναρώνα εγκαταλείφθηκε και καλύφθηκε από υλικά που έφερε ο ποταμός Νερέτβα.

Η παλαιότερη αναφορά στο Μέτκοβιτς γίνεται σε έγγραφο του 1422, όπου αναφέρεται ως αγροτικό χωριό. Παρέμεινε έτσι μέχρι τον 19ο αιώνα, οπότε και οι Αυστριακοί άρχοντες της περιοχής έκτισαν στο Μέτκοβιτς ταχυδρομικό γραφείο και σχολείο και παράλληλα αυξήθηκε το εμπόριο με την Οθωμανική Αυτοκρατορία, οδηγώντας την πόλη σε ακμή. Η πόλη ανήκε στην Οθωμανική Αυτοκρατορία, στο Σαντζάκι της Ερζεγοβίνης από το 1494 μέχρι το 1685 και στη συνέχεια πέρασε στην κατοχή της Δημοκρατίας της Βενετίας μέχρι το 1797, οπότε και πέρασε για σύντομο χρονικό διάστημα στους Γάλλους και το 1815 στους Αψβούργους. Η ανάπτυξή της συνέχισε και μετά τον Α΄ Παγκόσμιο Πόλεμο. Κατά τη διάρκεια του Β΄ΠΠ η πόλη βομβαρδίστηκε από τις συμμαχικές δυνάμεις.

Ο πολιούχος της πόλης είναι Προφήτης Ηλίας και η εκκλησία του είναι ένα από τα αξιοθέατα της πόλης. Η εκκλησία χτίστηκε πριν το 1700, όμως μέχρι τα μέσα του 19ου αιώνα είχε καταστεί μικρή για τις ανάγκες της ενορίας και έτσι κρίθηκε σκόπιμη η κατασκευή ενός μεγαλύτερου ναού. Η κατασκευή του ξεκίνησε το 1867. Η οροφή ολοκληρώθηκε το 1870 και το 1872 εγκρίθηκαν τα κονδύλια για την κατασκευή του καμπαναριού. Το 1875 τοποθετήθηκε στο καμπαναριό ρολόι. Οι εργασίες στο εσωτερικό συνεχίστηκαν μέχρι το 1903, οπότε και ο ναός καθαγιάστηκε. Ο ναός έχει διαστάσεις 20 επί 15 μέτρα και το καμπαναριό έχει ύψος 35 μέτρα.

## Παραπομπές


κατηγορία:Πόλεις της Κροατίας
Μπρίντζα ποντχαλάνσκα

Το **μπρίντζα ποντχαλάνσκα** (πολωνικά: *bryndza podhalańska*) είναι μαλακό τυρί από πρόβειο γάλα. Είναι παραδοσιακό προϊόν διατροφής που κατασκευάζεται στην περιοχή Ποντχάλε της Πολωνίας. Έχει έντονη, αλμυρή γεύση, λευκό χρώμα και συνήθως έχεις υφή πάστας.

Το μπρίντζα ποντχαλάνσκα είναι ποικιλία του τυριού μπρίντζα και είναι το πρώτο πολωνικό προϊόν διατροφής που έχει καταχωρηθεί ως περιφερειακό από την Ευρωπαϊκή Επιτροπή. Στην Ευρωπαϊκή Ένωση, μπορεί να παραχθεί μόνο σε συγκεκριμένη περιοχή της Πολωνίας.

## Παραπομπές


## Εξωτερικοί σύνδεσμοι
* Πληροφορίες του Υπουργείου Γεωργίας και Αγροτικής Ανάπτυξης σχετικά με το bryndza podhalańska  

Κατηγορία:Τυριά πρόβειου γάλακτος
Κατηγορία:Πολωνικά τυριά
Κατηγορία:Πολωνικά προϊόντα με προστατευόμενη ονομασία προέλευσης
Κατηγορία:Τυριά με ονομασία προέλευσης που προστατεύονται στην Ευρωπαϊκή Ένωση
Κατηγορία:Πολωνικά παραδοσιακά προϊόντα
Άγναντα

Με την ονομασία **Άγναντα** αναφέρονται οι παρακάτω οικισμοί της Ελλάδας:

*Άγναντα Άρτας, οικισμός του δήμου Κεντρικών Τζουμέρκων
*Άγναντα Ηλείας, οικισμός του δήμου Ήλιδας

## Επίσης
*Δήμος Αγνάντων, «καποδιστριακός» δήμος του Νομού Άρτας

Κατηγορία:Αποσαφηνίσεις ελληνικών τοπωνυμίων
Άγναντα Ηλείας

Τα **Άγναντα** (πρώην **Σινούζι**) είναι ορεινό χωριό της Ηλείας και βρίσκεται κτισμένο σε υψόμετρο περίπου 490 μέτρων, εγγύς των δυτικών παρυφών του δρυοδάσους της Κάπελης. Βρίσκεται σε απόσταση περίπου 35 χιλιομέτρων ανατολικά-βορειοανατολικά της πόλης της Αμαλιάδας (μέσω Δαφνιώτισσας), περίπου 38 χιλιόμετρα βορειοανατολικά του Πύργου (μέσω Οινόης) και περίπου 65 χιλιόμετρα νότια-νοτιοδυτικά της Πάτρας (μέσω Κάπελης).

Ο πληθυσμός του, σύμφωνα με την απογραφή του 2021 είναι 120 κάτοικοι, ενώ κατά την απογραφή του 2011, ήταν 242. Οι κάτοικοί του χωριού ασχολούνται με τη γεωργία και την κτηνοτροφία.

## Διοικητική εξέλιξη
Αναγνωρίστηκε επισήμως ως οικισμός την 20η Απριλίου 1835 με την ονομασία **Σινούζι** και υπήχθη στον τότε Δήμο Σελληεντίας Αχαιοήλιδος ενώ με το ΦΕΚ 5Α της 8ης Μαρτίου 1841, και την κατάργηση του Δήμου Σελληεντίας, υπήχθη στον τότε Δήμο Πηνειίων. Με το ΦΕΚ 256Α της 28ης Αυγούστου 1912, και την κατάργηση των περισσότερων δήμων, δημιουργήθηκε η Κοινότητα Σινουζίου (μετέπειτα Αγνάντων) μέχρι και την κατάργηση της και την επαναθέσπιση των δήμων σύμφωνα με το «Σχέδιο Καποδίστριας».

Με το ΦΕΚ 156Α της 8ης Αυγούστου 1928 έλαβε τη σημερινή του ονομασία, όπως και η κοινότητα.

Επί της διοικητικής μεταρρύθμισης «Καποδίστριας» αποτελούσε την έδρα του ομώνυμου δημοτικού διαμερίσματος του Δήμου Πηνείας. Σήμερα αποτελεί οικισμό και έδρα της Τοπικής Κοινότητας Αγνάντων του «καλλικρατικού» Δήμου Ήλιδας.
## Τοπική Κοινότητα
Η Κοινότητα Αγνάντων είναι χαρακτηρισμένη ως αγροτικός ημιορεινός οικισμός, με έκταση 6,466 χμ². Περιλαμβάνει και τον οικισμό Αμπελάκια που βρίσκεται 2 χλμ. ανατολικά έξω από τον οικισμό των Αγνάντων και μαζί έχουν πληθυσμό 120 κατοίκων, σύμφωνα με την απογραφή του 2021.

### Πληθυσμός

(Σε παρένθεση ο πληθυσμός της κοινότητας)

## Παραπομπές


## Πηγές
* Αποτελέσματα της Απογραφής Πληθυσμού-Κατοικιών 2011 που αφορούν στο Μόνιμο Πληθυσμό της Χώρας, *Εφημερίδα της Κυβερνήσεως της Ελληνικής Δημοκρατίας*, τχ. 2ο, φ. 3465 (28 Δεκεμβρίου 2012).
* Εγκυκλοπαίδεια Πάπυρος Λαρούς Μπριτάνικα, 1978, 2006 (ΠΛΜ)
* Εγκυκλοπαίδεια Πάπυρος Λαρούς, 1963 (ΠΛ)

## Εξωτερικοί σύνδεσμοι
*Ε.Ε.Τ.Α.Α. - Διοικητικές μεταβολές Αγνάντων Ηλείας. eetaa.gr. Ανακτήθηκε: 04/08/2020.
*Ε.Ε.Τ.Α.Α. - Διοικητικές μεταβολές Κοινότητας Αγνάντων Ηλείας. eetaa.gr. Ανακτήθηκε: 04/08/2020.
*Ε.Ε.Τ.Α.Α. - Διοικητικές μεταβολές Δήμου Πηνείας. eetaa.gr. Ανακτήθηκε: 04/08/2020.
*Ε.Ε.Τ.Α.Α. - Διοικητικές μεταβολές Δήμου Ήλιδας. eetaa.gr. Ανακτήθηκε: 04/08/2020.

Κατηγορία:Χωριά της περιφερειακής ενότητας Ηλείας
Κατηγορία:Δήμος Ήλιδας
Κατηγορία:Δήμος Πηνείας
Κολιρέικες Παράγκες Ηλείας

Οι **Κολιρέικες Παράγκες** είναι μεγάλος πεδινός οικισμό της Ηλείας στην Περιφερειακή Ενότητα Ηλείας σε υψόμετρο 20 μέτρων, οι οποίες βρίσκονται στην ανατολική είσοδο του Πύργου και μέσα από τον οποίο περνάει η ΕΟ Πύργου - Ολυμπίας. Ως ξεχωριστός οικισμός αναφέρεται επίσημα για πρώτη φορά το 1991 να απογράφεται στην τότε κοινότητα Κολιρίου. Σύμφωνα με το Σχέδιο Καλλικράτης μαζί με το Κολίρι αποτελούν την τοπική κοινότητα Κολιρίου που υπάγεται στη δημοτική ενότητα Πύργου του Δήμου Πύργου και σύμφωνα με την απογραφή 2011 έχει πληθυσμό 358 κατοίκους.

## Παραπομπές


Κατηγορία:Χωριά της περιφερειακής ενότητας Ηλείας
Κατηγορία:Δήμος Πύργου
Ορτόνα

Η **Ορτόνα** (ιταλικά: *Ortona*, αρχαία ελληνικά: *Ὄρτων*) είναι παραθαλάσσια πόλη και δήμος στο Αμπρούτσο, στην κεντρική Ιταλία. Ο νόμιμος πληθυσμός του είναι 22.749 κάτοικοι όσον αφορά τον Ιανουάριο του 2020. Η πόλη είναι κτισμένη πάνω σε ένα ακρωτήριο και από κάτω βρίσκεται το λιμάνι της Ορτόνα.

Στη θέση βρισκόταν η αρχαία πόλη Όρτων, ένα λιμάνι των Φρεντάνων, ενώ οι Ρωμαίοι μετακίνησαν τη πόλη στην ενδοχώρα, στο Ανξάνουμ (Λαντσιάνο). Η πόλη δέχθηκε πολλές επιδρομές από τους Οθωμανούς, οι οποίοι την κατέστρεψαν το 1566, ενώ η πόλη καταστράφηκε και από σεισμούς. Κατά τη διάρκεια του Β΄ΠΠ, η πόλη ήταν θέατρο μιας από τις σφοδρότερες μάχες στην Ιταλία, όταν τα Καναδικά στρατεύματα αντιμετώπισαν τους Γερμανούς το Δεκέμβριο του 1943, με απώλειες και στις δύο πλευρές, η οποία είναι γνωστή ως το «Ιταλικό Στάλινγκραντ».

Στην πόλη βρίσκεται κάστρο των Αραγώνων με θέα. Ο καθεδρικός της πόλης έχει ανακαινισθεί πολλές φορές, αλλά διατηρεί ένα πορτραίτο του 1312 από τον ντόπιο καλλιτέχνη Νικολό Μαντσίνι. Ο ναός είναι αφιερωμένος στον απόστολο Θωμά, του οποίου τα λείψανα μεταφέρθηκαν στην Ορτόνα το 1258. Δίπλα στο ναό βρίσκεται το Παλάτσο ντε Πίρις, με χαρακτηριστικά παράθυρα.

## Παραπομπές


κατηγορία:Πόλεις του Αμπρούτσο
Μακάρθουρ ΦΚ

Η **Μακάρθουρ Φούτμπολ Κλαμπ** () είναι αυστραλιανός επαγγελματικός ποδοσφαιρικός σύλλογος με έδρα το νοτιοδυτικό Σίντνεϊ στη Νέα Νότια Ουαλία. Από τη σεζόν 2020-21 θα αγωνιστεί στην κορυφαία κατηγορία ποδοσφαίρου της χώρας, την A-League, με άδεια από την Ποδοσφαιρική Ομοσπονδία Αυστραλίας (FFA). Στις 13 Δεκεμβρίου 2018, ανακοινώθηκε ότι ο σύλλογος θα γίνει δεκτός στην A-League ως μέρος της νέας διαδικασίας επέκτασης. 

## Ιστορία
Η προέλευση του συλλόγου βρίσκεται στη συγχώνευση δύο ξεχωριστών προσφορών κατά τη διάρκεια της διαδικασίας επέκτασης του πρωταθλήματος το 2018, της Γιουνάιτεντ φορ Μακάρθουρ και της Σάουθ Γουέστ Σίντνεϊ ΦΚ. Οι δύο οντότητες ένωσαν τις δυνάμεις τους στις 20 Αυγούστου 2018 για να δημιουργήσουν την Μακάρθουρ Σάουθ Γουέστ Γιουνάιτεντ Φούτμπολ Κλαμπ, η οποίο αργότερα εκείνο το έτος επιλέχθηκε από την FFA για να συμμετάσχει στο πρωτάθλημα τη σεζόν 2020-21. 

Στις 15 Μαΐου 2019, το όνομα, το λογότυπο και τα χρώματα του συλλόγου παρουσιάστηκαν επίσημα σε ένα γκαλά που διοργάνωσε ο σύλλογος στην Καθολικό Όμιλο Κάμπελταουν. Ο σύλλογος θα ονομαζόταν Μακάρθουρ ΦΚ και θα έφερε το ψευδώνυμο "The Bulls" (Οι Ταύροι). Ανακοινώθηκε επίσης ο Άντε Μίλιτσιτς ως ο πρώτος προπονητής. 

Στις 15 Ιανουαρίου 2020, ο σύλλογος ανακοίνωσε την πρώτη του μεταγραφή, τον Τόμι Όαρ. 

Στις 18 Φεβρουαρίου 2020, ο Λανγκ Γουόκερ πούλησε το μερίδιο ιδιοκτησίας του (50%) στον σύλλογο, σε μια κοινοπραξία δύο τοπικών επιχειρηματιών του Σίντνεϊ. Ο Ρόι Μαμόνε, ο οποίος είναι ιδιοκτήτης της Sydney Trucks and Machinery και ο Μάικλ Τζεράτσι, ένας προγραμματιστής ακινήτων του Σίντνεϊ, αγόρασαν το μερίδιο (50%) για ένα ποσό άνω των 7 εκατομμυρίων δολαρίων. 

## Χρώματα και σήμα
Το λογότυπο απεικονίζει έναν ταύρο μαύρου και ώχρα χρώματος που περιέχεται σε ένα οικόσημο, όπου το εσωτερικό περίγραμμα είναι μαύρο και η εξωτερική ώχρα με το όνομα του συλλόγου γραμμένη στα προαναφερθέντα χρώματα πάνω από τον ταύρο και τρία αστέρια ομοσπονδίας στο κάτω μέρος. Ο ταύρος αναφέρεται στην περιοχή όπου στο παρελθόν είχε ανακαλυφθεί ένα κοπάδι βοοειδών. Τα αστέρια της ομοσπονδίας συμβολίζουν την ποδοσφαιρική κοινότητα της Αυστραλίας, τα Νάσιοναλ Πρέμιερ Λιγκς και την A-League. Το λογότυπο διαθέτει κυρίως μαύρο και άσπρο με την προσθήκη ώχρας για να αναδείξει την κληρονομιά της περιοχής Tharawal. 

## Στάδιο

### Τοποθεσία

## Δείτε επίσης
* Επέκταση της A-League 

## Παραπομπές


## Εξωτερικοί σύνδεσμοι
* 
*  
* 


Κατηγορία:Ποδοσφαιρικές ομάδες Αυστραλίας
Κατηγορία:Ιδρύσεις ποδοσφαιρικών ομάδων το 2017
Ελένη Γκιμπς

Η **Ελένη Γκιμπς** (*Helena Gibbs*), γεννημένη ως *Ελένη Φραγκίσκη Αυγούστα του Τεκ* (*Princess Helena Frances Augusta of Teck*, 23 Οκτωβρίου 1899 - 22 Δεκεμβρίου 1969) ήταν ανιψιά της Βασίλισσας Μαρίας του Ηνωμένου Βασιλείου.

Γεννήθηκε στις 23 Οκτωβρίου 1899 στο Γκρόσβενορ Χάουζ, και ήταν κόρη του Αδόλφου του Τεκ και της Λαίδης Μάργκαρετ Γκρόσβενορ.

Στις 2 Σεπτεμβρίου 1919 παντρεύτηκε τον συνταγματάρχη Τζον Ήβλυν Γκιμπς, βετεράνο των Μπόερς και του Α΄ Παγκοσμίου Πολέμου στο Παρεκκλήσι του Αγίου Γεωργίου στο Κάστρο του Ουίνδσορ. Το ζευγάρι δεν απέκτησε απογόνους.

Πέθανε στις 22 Δεκεμβρίου 1969 στο Μπάντμιντον Χάουζ σε ηλικία 70 ετών. Είναι θαμμένη στην Εκκλησία του Αγίου Ιωάννη του Βαπτιστή στο Γκλώστερσιρ.

## Τίτλοι
*23 Οκτωβρίου 1899 – 14 Ιουλίου 1917: *Η Γαληνοτάτη Υψηλότητα* Πριγκίπισσα Ελένη του Τεκ
*14 Ιουλίου 1917 – 7 Νοεμβρίου 1917: Δεσποινίς Ελένη Κέιμπριτζ
*7 Νοεμβρίου 1917 – 2 Σεπτεμβρίου 1919: Λαίδη Ελένη Κέιμπριτζ
*2 Σεπτεμβρίου  1919 – 22 Δεκεμβρίου 1969: Λαίδη Ελένη Γκιμπς

## Πρόγονοι

## Παραπομπές


## Εξωτερικοί σύνδεσμοι
* 

Κατηγορία:Βρετανοί ευγενείς
Έκρηξη στο λιμάνι της Βηρυτού (2020)

Μια **έκρηξη στο λιμάνι της [[Βηρυτός|Βηρυτού]]** έλαβε χώρα στις 4 Αυγούστου 2020. Τα λιβανέζικα μέσα ενημέρωσης ανέφεραν ότι η έκρηξη σημειώθηκε σε χώρο αποθήκευσης πυροτεχνημάτων και στη συνέχεια επεκτάθηκε σε χώρο όπου ήταν αποθηκευμένοι 2.750 τόνοι νιτρικού αμμωνίου. Από την έκρηξη σκοτώθηκαν 218 άνθρωποι και τραυματίστηκαν 6.500, ενώ υπάρχουν και 3 αγνοούμενοι.

Η έκρηξη συγκλόνισε όλη την κεντρική Βηρυτό και δημιούργησε ένα σύννεφο-μανιτάρι σκόνης στον αέρα. Μάρτυρες δήλωσαν ότι κατεγράφησαν ζημιές ακόμη και σε σπίτια 10 χιλιόμετρα μακριά από το τόπο της έκρηξης. Μάλιστα η έκρηξη έγινε αισθητή ακόμα και στην Κύπρο. Σύμφωνα με την UNESCO, η οποία ηγείται της διεθνούς κινητοποίησης για την αποκατάσταση της πολιτιστικής κληρονομιάς του Λιβάνου, 60 ιστορικά κτήρια κινδυνεύουν να καταρρεύσουν, ως επακόλουθο της έκρηξης.

Την έκρηξη ακολούθησαν αντικυβερνητικές διαδηλώσεις, λόγω της αποτυχίας της να προλάβει την έκρηξη, σε συνέχεια διαδηλώσεων που λαμβάνουν χώρα από το 2019. Στις 10 Αυγούστου 2020, ο πρωθυπουργός Χασάν Ντιάμπ και η κυβέρνησή του παραιτήθηκαν εξαιτίας της αυξανόμενης πολιτικής πίεσης, η οποία εντάθηκε μετά την έκρηξη.

## Παραπομπές


Κατηγορία:Βηρυτός
Κατηγορία:Ιστορία του Λιβάνου
Κατηγορία:Καταστροφές στην Ασία
Κατηγορία:Βιομηχανικά ατυχήματα
Κατηγορία:2020
Άννα-Μάρια Σιεκλούτσκα

Η **Άννα-Μάρια Σιεκλούτσκα** (πολωνικά: *Anna-Maria Sieklucka*, προφέρεται:, γενν. στις 31 Μαΐου 1992) είναι Πολωνή ηθοποιός και τραγουδίστρια, γνωστή για την απεικόνιση της Laura Biel στο ερωτικό δράμα του 2020, *[[365 Days (ταινία, 2020)|365 Days]]*. Στο παρελθόν εμφανίστηκε στην πολωνική τηλεοπτική σειρά *[[Na dobre i na złe]]* του 2019. 

## Βιογραφία
Η Σιεκλούτσκα γεννήθηκε στο Λούμπλιν, τη μεγαλύτερη πόλη στην ανατολική Πολωνία. Ο πατέρας της, Γέζι Αντόνι Σιεκλούτσκι, είναι δικηγόρος. Σπούδασε στο Βρότσουαφ, στην Εθνική Ακαδημία Θεατρικών Τεχνών της Κρακοβίας «Στανίσουαφ Βισπιάνσκι», όπου αποφοίτησε το 2018. Μιλάει άπταιστα πολωνικά, αγγλικά, γαλλικά και γερμανικά. 

## Κινηματογραφική σταδιοδρομία
Τον Οκτώβριο του 2019, έπαιξε το ρόλο της Aniela Grabek, σε έκτακτη εμφάνιση στην πολωνική τηλεοπτική σειρά *Na dobre i na złe* (μετ. Στα καλά και στα άσχημα), με επίκεντρο τη ζωή του παραϊατρικού και του νοσοκομειακού προσωπικού. Το σωστό ντεμπούτο της ήταν ο ρόλος της Laura Biel, μαζί με τον Μικέλε Μορόνε, στην ευρέως αναγνωρισμένη ερωτική ταινία *365 Days*, η οποία έκανε πρεμιέρα στο Netflix τον Ιούνιο του 2020. Περιέγραψε τη μαγνητοσκόπηση ως πρόκληση και δίσταζε να αποδεχτεί το ρόλο στην αρχή αφού διάβασε το σενάριο.

## Προσωπική ζωή
Η Σιεκλούτσκα βρίσκεται σε σχέση με τον σκηνοθέτη Γούκας Βιτ-Μιχαουόφκσι, 18 έτη μεγαλύτερό της. Το ζευγάρι κατοικεί στη Βαρσοβία. 

## Παραπομπές


Κατηγορία:Πολωνές ηθοποιοί κινηματογράφου
Κατηγορία:Πολωνές ηθοποιοί τηλεόρασης
Λαϊκή Εθνοσυνέλευση

Η **Λαϊκή Εθνοσυνέλευση** (*al-Majlis al-Sha'abi al-Watani*), είναι η κάτω βουλή του κοινοβουλίου της Αλγερίας. Αποτελείται από 462 μέλη που εκλέγονται άμεσα από τον πληθυσμό. Από τις 462 έδρες, οι 8 προορίζονται για Αλγερινούς που ζουν στο εξωτερικό. Τα μέλη της Λαϊκής Εθνοσυνέλευσης εκλέγονται άμεσα μέσω αναλογικής εκπροσώπησης σε πολυμελείς περιφέρειες και υπηρετούν θητείες διάρκειας πέντε ετών κάθε φορά. Οι τελευταίες εκλογές για αυτό το σώμα πραγματοποιήθηκαν στις 12 Ιουνίου 2021. Η Λαϊκή Εθνοσυνέλευση και το Κοινοβούλιο της Αλγερίας θεωρούνται ως μη εκπροσώπηση του συμφέροντος του λαού της Αλγερίας λόγω της προεδρίας, η οποία ελέγχει την πλειοψηφία της κυβερνητικής εξουσίας. Η ελάχιστη ηλικία που απαιτείται για την εκλογή στη Λαϊκή Εθνοσυνέλευση είναι τα 28 έτη. 

Υπάρχουν 48 εκλογικές περιφέρειες, που ονομάζονται *wilayat*, στην Αλγερία και 4 υπερπόντιες εκλογικές περιφέρειες που στέλνουν αντιπροσώπους στο σώμα. Υπάρχει μία έδρα για κάθε 80.000 κατοίκους και μια επιπλέον έδρα ανά 40.000 κατοίκους σε κάθε επαρχία. Ο σημερινός πρόεδρος της Λαϊκής Εθνοσυνέλευσης είναι ο Σλιμάν Σενίν, μέλος της αντιπολίτευσης. Η ελάχιστη ηλικία ψήφου στην Αλγερία είναι τα 18 έτη. Η ψηφοφορία δεν είναι υποχρεωτική. 

## Ιστορία
μικρογραφία|Το κτίριο όπου συνεδριάζει η Λαϊκή Εθνοσυνέλευση της Αλγερίας 

Οι πρώτες εκλογές για τη Λαϊκή Εθνοσυνέλευση πραγματοποιήθηκαν στις 20 Σεπτεμβρίου 1962. Το 1963, ο Πρόεδρος της Δημοκρατίας της Αλγερίας, Αχμέντ Μπεν Μπελά, διέκοψε τις δραστηριότητες της Λαϊκής Εθνοσυνέλευσης και δημιούργησε ένα Επαναστατικό Συμβούλιο από το 1965 έως το 1976. Η Λαϊκή Εθνοσυνέλευση αποκαταστάθηκε το 1976 με την έγκριση του νέου συντάγματος της Αλγερίας, τότε ως μονοθάλαμο νομοθετικό σώμα. Μέχρι το 1991, το κυβερνών κόμμα ήταν το Εθνικό Απελευθερωτικό Μέτωπο (FLN), και στην πραγματικότητα, το Αλγερινό σύνταγμα του 1976 θεώρησε το Εθνικό Απελευθερωτικό Μέτωπο ως το μοναδικό πολιτικό κόμμα της Αλγερίας. Οι πρώτες εκλογές της Λαϊκής Εθνοσυνέλευσης με πολλά κόμματα πραγματοποιήθηκαν τον Δεκέμβριο του 1991. Μετά από την προβλεπόμενη νίκη του Ισλαμικού Μετώπου Σωτηρίας (FIS), ενός φονταμενταλιστικού κόμματος της αντιπολίτευσης, οι Ένοπλες Δυνάμεις της Αλγερίας ακύρωσαν τις εκλογές. Ένα αναπληρωματικό νομοθετικό σώμα, το Εθνικό Συμβουλευτικό Συμβούλιο, ιδρύθηκε τον Απρίλιο του 1992 και διήρκεσε μέχρι τον Μάιο του 1994, όταν ανέλαβε το Εθνικό Μεταβατικό Συμβούλιο το οποίο διακυβέρνησε μέχρι τις επόμενες εκλογές, που πραγματοποιήθηκαν στις 5 Ιουνίου 1997. Το 1996, το νομοθετικό σώμα χωρίστηκε σε δύο τμήματα, σχηματίζοντας το Αλγερινό Κοινοβούλιο με την επικύρωση ενός νέου συντάγματος. 

### Γυναίκες στο Κοινοβούλιο
Μετά τις εκλογές του 1997, οι γυναίκες αποτελούσαν το 3,4% των μελών της Λαϊκής Εθνοσυνέλευσης. 

Το 2012, οι γυναίκες της Αλγερίας καταλάμβαναν το 31% των κοινοβουλευτικών εδρών, τοποθετώντας τη χώρα 26η παγκοσμίως και 1η στον αραβικό κόσμο. 

## Πρόεδροι της Εθνοσυνέλευσης

## Παραπομπές


## Εξωτερικοί σύνδεσμοι
* 

Κατηγορία:Εθνικές κάτω βουλές
Κατηγορία:Πολιτική της Αλγερίας
Αικατερίνη, δούκισσα της Βιγιένα

**Η Ινφάντα Αικατερίνη της Καστίλλης** (1403-1439) ήταν  Δούκισσα της Βιγιένα  και, εξ αγχιστείας, Ινφάντα της Αραγονίας, κόμισσα της Αλμπουκέρκης και κόμισσα του Εμπόριο. 

Η Αικατερίνη ήταν το δεύτερο παιδί του βασιλιά Ερρίκου Γ΄ της Καστίλης και της Αικατερίνης του Λάνκαστερ . Το 1418, παντρεύτηκε τον πρώτο ξάδερφό και κουνιάδο της, Ερρίκο της Αραγωνίας . Ο γάμος ήταν μέρος μιας συμφωνίας με την οποία ο μεγαλύτερος αδερφός του Ερρίκου, Αλφόνσος παντρεύτηκε τη μεγαλύτερη αδερφή της Αικατερίνης Μαρία και με την οποία η αδερφή του Χένρι Μαρία παντρεύτηκε τον αδερφό της Αικατερίνης, Βασιλιά Ιωάννη Β 'της Καστίλης . 

Η Ινφάντα, αναγκάστηκε να ακολουθήσει τον άντρα της στην εξορία αφότου απέτυχε να πάρει την εξουσία από το αγαπημένο του αδελφό, Αλβάρο ντι Λούνα, το 1420. Δεν έλαβαν όλη την προίκα της μέχρι το 1427. Από τον γάμο τους δεν απέκτησαν παιδιά. Η Δούκισσα της Βιλένας πέθανε μετά από μια αποβολή το 1439.  

## Παραπομπές


Κατηγορία:Οίκος της Τραστάμαρα
Κατηγορία:Ινφάντας της Αραγωνίας
Κατηγορία:Ινφάντας της Καστίλλης
Κατηγορία:Ισπανίδες δούκισσες
Λουκάνικο Τζουμαγιάς

Το **Λουκάνικο Τζουμαγιάς** είναι ποικιλία λουκάνικου η οποία παρασκευάζεται στην Ηράκλεια Σερρών. Αποτελεί πανελλήνια γνωστό είδος λουκάνικου, ενώ θεωρείται ως μία από τις καλύτερες σπεσιαλιτέ του Νομού Σερρών. Πήρε το όνομά του από την παλαιότερη ονομασία της κωμόπολης.

Ένα λουκάνικο Τζουμαγιάς παρασκευάζεται από χοιρινό κρέας και πρόβειο έντερο, ενώ προστίθενται μπαχαρικά, βότανα και αλάτι.

## Παραπομπές


Κατηγορία:Περιφερειακή ενότητα Σερρών
Κατηγορία:Ελληνική κουζίνα
Κατηγορία:Καπνιστό κρέας
Τζουμαγιας
Κώστας Λιάπης (λαογράφος)

Ο **Κὠστας Ν. Λιάπης** (Άγιος Γεώργιος Νηλείας, 29 Ιανουαρίου 1935 &ndash; Βόλος, 20 Δεκεμβρίου 2019) ήταν Έλληνας δάσκαλος, λαογράφος, ιστορικός και δημοσιογράφος.

Σπούδασε στην Παιδαγωγική Ακαδημία της Λάρισας και εργάστηκε στην πρωτοβάθμια εκπαίδευση μέχρι την συνταξιοδότησή του.  Πρωτοεμφανίστηκε στα Γράμματα με λαογραφικές μελέτες την δεκαετία του 1960. Το 1981 εξέδωσε το πρώτο βιβλίο του με τίτλο *Ώρες του Πηλίου*. Έγραψε συνολικά 23 βιβλία και πάρα πολλά άρθρα σχετικά με την ιστορία, τα έθιμα, τις παραδόσεις, την λαϊκή αρχιτεκτονική και την τοπική διάλεκτο του Πηλίου. Αρθρογραφούσε συχνά στις βολιώτικες εφημερίδες *[[Η Θεσσαλία (εφημερίδα)|Η Θεσσαλία]]* και *[[Ταχυδρόμος (εφημερίδα του Βόλου)|Ταχυδρόμος]]*. Συνεργάστηκε επίσης με τον τοπικό ραδιοσταθμό της ΕΡΑ στον Βόλο.

Το 1996, η Ακαδημία Αθηνών τού απένειμε τον Α΄ Έπαινο της Γλωσσικής Εταιρείας για την μελέτη του *Το γλωσσικό ιδίωμα του Πηλίου*. Το 2020, η Ιερά Μητρόπολη Δημητριάδος εξέδωσε το τελευταίο βιβλίο του Κώστα Λιάπη με τίτλο *Παναγίες του Πηλίου*.

## Παραπομπές

Κατηγορία:Έλληνες λαογράφοι
Ιωάννα των Λουζινιάν

Η **Ιωάννα** (1260 - 13 Απριλίου 1323) από τον Οίκο των Λουζινιάν ήταν Γαλλίδα ευγενής.

## Βιογραφία
Ήταν η δεύτερη κόρη (και το τέταρτο παιδί) του Ούγου ΙΒ΄ κυρίου του Λουζινιάν, κόμη του Λα Μαρς & του Ανγκουλέμ και της συζύγου του Ιωάννας του Φουζέρ. 

Κάποια στιγμή το 1310/13 διαδέχθηκε τον θείο της Γκυ, ιππότη, ως κυρία του Κους & Περά. Το 1308 απεβίωσε ο αδελφός της Γκυ κόμης του Λα Μαρς και του Ανγκουλέμ (τελευταίος του Οίκου του) και τον διαδέχθηκαν, στην πρώτη κομητεία η μεγαλύτερη αδελφή της Γιολάντα και στη δεύτερη η Ιωάννα με τη μικρότερη αδελφή της Ισαβέλλα. 

Η Ιωάννα και η Ισαβέλλα πώλησαν το Ανγκουλέμ στον Φίλιππο Δ΄ της Γαλλίας. Το 1314 απεβίωσε και η Γιολάντα, αλλά την κομητεία της του Λα Μαρς την προσάρτησε ο βασιλιάς και την έδωσε ως πρόσοδο (appanage) στον γιο του Κάρολο (Δ΄).

## Οικογένεια

Με τον πρώτο της σύζυγο Βερνάρδο Εζί Γ΄ του Αλμπρέ απέκτησε:
* Μαθ απεβ. 1283, κυρία του Αλμπρέ.
* Ισαβέλλα απεβ. 1294, κυρία του Αλμπρέ. Παντρεύτηκε τον Βερνάρδο Δ΄ κόμη του Αρμανιάκ, αλλά δεν απέκτησε παιδιά.

Με τον δεύτερο σύζυγό της Πιερ του Ζανβίλ απέκτησε:
* Ιωάννα 1286-1356, παντρεύτηκε τον Ρότζερ Μόρτιμερ 1ο κόμη του Μαρς.
* Ματθίλδη του Ζενβίλ, μοναχή στη μονή Έικομπρυ.
* Βεατρίκη του Ζενβίλ, μοναχή στη μονή Έικονμπρυ.

## Παραπομπές


## Πηγές
*Les Sires de Pons et leurs Alliances (dont la maison de Rabaine).
*Medieval Lands "Angoulême".

Κατηγορία:Οίκος των Λουζινιάν
Φιλητός

Ο **Φιλητός** (λατιν. *Philetus*) ήταν Χριστιανός μάρτυρας, που τιμάται ως άγιος της Ορθόδοξης και της Ρωμαιοκαθολικής Εκκλησίας, από κοινού με τους μάρτυρες Λυδία, Θεοπρέπιο (ή Θεοπρεπίδη), Μακεδόνα, Αμφιλόχιο και Κρονίδη (ή Κρονίδα).

Σύμφωνα με το Ορθόδοξο μηνολόγιο/εορτολόγιο και το *Ρωμαϊκό μαρτυρολόγιο*, οι παραπάνω μαρτύρησαν στην Ιλλυρία, τόπο διαμονής του Φιλητού, επί Αυτοκράτορα Αδριανού, περί το 121 μ.Χ.. Αναφέρεται επίσης ότι ο Φιλητός ήταν συγκλητικός, η Λυδία ήταν η σύζυγός του (δεν πρέπει να συγχέεται με την προγενέστερη Λυδία τη Φιλιππησία, που βάπτισε ο Απόστολος Παύλος) και οι Θεοπρέπιος και Μακεδόνας οι γιοι τους. Οι συμμαρτυρήσαντες Αμφιλόχιος και Κρονίδης ήταν ο μεν πρώτος ανώτερος αξιωματικός (*dux*), ο δε δεύτερος συμβολαιογράφος (*κομενταρήσιος*).

## Παραπομπές


## Εξωτερικοί σύνδεσμοι
* Ο βίος των αγίων στον *Ορθόδοξο συναξαριστή*

Κατηγορία:Χριστιανοί μάρτυρες του 2ου αιώνα
Κατηγορία:Χριστιανοί άγιοι του 2ου αιώνα
Ντομινίκ Ανέλ

Ο **Ντομινίκ Ανέλ** (γαλλ. *Dominique Anel*, περ. 1679 – περ. 1730) ήταν Γάλλος γενικός ιατρός και χειρουργός.

## Βιογραφία
Ο Ανέλ γεννήθηκε στην Τουλούζη και σπούδασε ιατρική στο Πανεπιστήμιο του Μονπελιέ και στο Παρίσι. Κατόπιν υπηρέτησε ως χειρουργός του γαλλικού στρατού στην Αλσατία και, μετά από δύο χρόνια στη Βιέννη, πήγε στην Ιταλία και υπηρέτησε στον αυστριακό στρατό. Το 1710 δίδασκε χειρουργική στη Ρουέν, από εκεί μετακόμισε στη Γένοβα και το 1716 εγκαταστάθηκε πλέον στο Παρίσι, όπου ασκούσε ιδιωτικά την ιατρική. Από εκεί και πέρα διετέλεσε κατά καιρούς ιατρός του βασιλιά Λουδοβίκου ΙΔ΄ της Γαλλίας, του Γερμανού Αυτοκράτορα Καρόλου ΣΤ΄ και άλλων ηγεμόνων της Ευρώπης.

Ο Ντομινίκ Ανέλ επενόησε μια νέα μέθοδο εγχειρήσεως των ανευρυσμάτων, γνωστή μετέπειτα ως «εγχείρηση Ανέλ-Χούντερ», ενώ έγινε διάσημος για την επιτυχημένη χειρουργική θεραπεία του οφθαλμικού συριγγίου (*fistula lacrymalis*): κατά τη διαμονή του στη Γένοβα εφεύρε για την εγχείρηση αυτή μία λεπτότατης αιχμής σύριγγα που είναι γνωστή με το όνομά του.

## Παραπομπές


## Πηγές
* 

Κατηγορία:Γάλλοι χειρουργοί
Καπανδρίτι Ηλείας

*Για συνώνυμους οικισμούς στην Ελλάδα δείτε το λήμμα: [[Καπανδρίτι (αποσαφήνιση)]]*

Το **Καπανδρίτι** είναι πεδινό χωριό της Ηλείας στην Περιφερειακή Ενότητα Ηλείας σε υψόμετρο 66 μέτρα, ο οποίος  βρίσκεται σε απόσταση 11 χιλιόμετρα ΒΔ. του Πύργου και 12 χιλιόμετρα Ν.-ΝΑ. από την Αμαλιάδα. Είναι κτισμένο ανάμεσα στους οικισμούς Αλποχώρι (ΒΔ.), Ξυλοκέρα (Α.) και Χανάκια (ΝΔ.), ενώ δυτικά του περνάει η ΕΟ Πάτρας - Πύργου (ΕΟ9).

## Ιστορικά στοιχεία
Ως ξεχωριστός οικισμός αναφέρεται επίσημα για πρώτη φορά το 1961 να απογράφεται στην τότε κοινότητα Αλποχωρίου.  Σύμφωνα με το Σχέδιο Καλλικράτης μαζί με το Αλποχώρι και τα Χανάκια αποτελούν την τοπική κοινότητα Αλποχωρίου που υπάγεται στη δημοτική ενότητα Ιαρδάνου του Δήμου Πύργου και σύμφωνα με την απογραφή 2011 έχει πληθυσμό 35 κατοίκους.

## Παραπομπές


Κατηγορία:Χωριά της περιφερειακής ενότητας Ηλείας
Κατηγορία:Δήμος Πύργου
Κατσαρός Ηλείας

*Για συνώνυμο οικισμό στην Ελλάδα δείτε το λήμμα: [[Κατσαρός Μεσσηνίας]]*

Ο **Κατσαρός** είναι πεδινό χωριό της Ηλείας στην Περιφερειακή Ενότητα Ηλείας σε υψόμετρο 61 μέτρων.

## Γενικά στοιχεία
Ο Κατσαρός βρίσκεται σε απόσταση 10 χιλιομέτρων Β.-ΒΔ. του Πύργου και 13 χιλιομέτρων ΝΑ. από την Αμαλιάδα (μέσω Βούναργο). Είναι κτισμένος ανάμεσα στα Φοναΐτικα (ΒΑ.), Πράσινο (ΝΑ.) και Βούναργο (ΒΔ.).

Ως οικισμός αναφέρεται επίσημα το 1835 να προσαρτάται στον τότε δήμο Μυρτιάς. Το 1912 με το ΦΕΚ 256Α - 28/08/1912 ορίστηκε έδρα ομώνυμης νεοϊδρυθείσας κοινότητας. Σύμφωνα με το Σχέδιο Καλλικράτης αποτελεί την τοπική κοινότητα Κατσαρού που υπάγεται στη δημοτική ενότητα Ιαρδάνου του Δήμου Πύργου και σύμφωνα με την απογραφή 2011 έχει πληθυσμό 310 κατοίκους.

## Παραπομπές


Κατηγορία:Χωριά της περιφερειακής ενότητας Ηλείας
Κατηγορία:Δήμος Πύργου
Ερριέττα Πόνσονμπι του Μπέσμπορο

Η **Ερριέττα Πόνσονμπι, Κόμισσα του Μπέσμπορο** (*Henrietta Ponsonby, Countess of Bessborough*, γεννημένη ως *Ερριέτα Φράνσις Σπένσερ*, 16 Ιουνίου 1761 - 11 Νοεμβρίου 1821) ήταν Βρετανίδα ευγενής.

## Βιογραφία
Γεννήθηκε στις 16 Ιουνίου 1761 στο Γουίμπλεντον, και ήταν κόρη του Ιωάννη Σπένσερ, 1ου Κόμη Σπένσερ και της Γεωργιάνας Πόιντς.

Στις 27 Νοεμβρίου 1780 παντρεύτηκε τον Φρειδερίκο Πόνσονμπι, 3ο Κόμη του Μπέσμπορο. Μαζί απέκτησαν τέσσερα παιδιά:
*τον Τζον Γουίλιαμ, 5ο Κόμη του Μπέσμπορο (1781-1847), παντρεύτηκε την Λαίδη Μαρία Φέιν. Απέκτησαν 14 παιδιά.
*τον Φρέντερικ (1783-1837), που παντρεύτηκε την Λαίδη Έμιλυ Μπάθερστ. Απέκτησαν 6 παιδιά.
*την Λαίδη Καρολίνα (1785-1828), που παντρεύτηκε τον Γουίλιαμ Λάμπ, μετέπειτα 2ος Υποκόμης Μέλμπουρν και Πρωθυπουργός της Μεγάλης Βρετανίας (1834, 1835-1841). Απέκτησαν 2 παιδιά.
*τον Γουίλιαμ Φράνσις (1787-1855), που παντρεύτηκε την Λαίδη Μπάρμπαρα Άσλεϊ-Κούπερ. Απέκτησαν 3 παιδιά.

Η Ερριέττα είχε πολλούς εραστές κατά τη διάρκεια του γάμου της. Μεταξύ των πιο διάσημων εραστών της, ήταν ο Ριχάρδος Μπρίνσλει Σέρινταν, θεατρικός συγγραφέας και ο πολιτικός, Γκράνβιλ Λούζον-Γκορ, Κόμης Γκράνβιλ, ο οποίος έγινε μόνιμος εραστής της.
*την *Χάρριετ* Έμμα Άρουντελ Στιούαρτ (1800-1852), παντρεύτηκε τον Τζορτζ Όσμπορν, 2ο Βαρόνο Γκοντόλφιν και μετέπειτα .8ο Δούκα του Λιντς. Απέκτησαν 11 παιδιά.
*τον Γεώργιο (?-?)

Πέθανε στις 11 Νοεμβρίου 1821 στη Φλωρεντία σε ηλικία 60 ετών.

## Παραπομπές


Κατηγορία:Βρετανοί ευγενείς
Κατηγορία:Βρετανίδες κόμισσες
Στέλιος Στρατάκος

Ο **Στέλιος Στρατάκος** (Αθήνα, 14 Σεπτεμβρίου 1914 – 16 Ιουνίου 1998) ήταν Έλληνας αθλητής δρόμων ταχύτητας και μεσαίων αποστάσεων.

Γεννήθηκε το 1914 στην Αθήνα και ήταν αθλητής του Εθνικού Γ.Σ. και του Πανιωνίου Γ.Σ.Σ.. Στο Πανελλήνιο πρωτάθλημα στίβου αναδείχθηκε πρωταθλητής εννέα φορές: τρεις στα 400 μέτρα (1938, 1939, 1948), τέσσερις στα 800 μέτρα (1938, 1939, 1940, 1948) και δύο στα 4 × 400 μέτρα σκυταλοδρομία (1937, 1949). Κατέκτησε το αργυρό μετάλλιο δύο φορές στα 400 μέτρα (1940, 1947) και το χάλκινο μετάλλιο μία φορά στα 400 μέτρα (1937) και τρεις στα 800 μέτρα (1937, 1947, 1949).

Στους Ειδικούς αγώνες σπανίων αγωνισμάτων το 1939 κέρδισε την πρώτη θέση στα 300 μέτρα και στα 600 μέτρα. Στους Πανιώνιους αγώνες κατέκτησε τέσσερις νίκες, δύο στα 400 μέτρα (1945, 1946) και δύο στα 800 μέτρα (1945, 1946). Πέτυχε νέο πανελλήνιο ρεκόρ στα 4 × 400 μέτρα σκυταλοδρομία το 1938 (3:27.4) και το 1948 (3:27.2).

Στους Βαλκανικούς αγώνες της Αθήνας το 1939 κέρδισε το χρυσό μετάλλιο στα 800 μέτρα (2:00.0), στα 4 × 400 μέτρα σκυταλοδρομία (3:31.8) και στη Βαλκανική σκυταλοδρομία (3:27.6). Το 1939 κατέκτησε το αργυρό μετάλλιο στα 400 μέτρα και το 1938 και το 1940 το χάλκινο μετάλλιο στα 800 μέτρα.

Με την εθνική ομάδα στίβου της Ελλάδας συμμετείχε στους Ολυμπιακούς Αγώνες του Λονδίνου το 1948 όπου κατέλαβε την 5η θέση (52.8) στη 12η σειρά του πρώτου γύρου στα 400 μέτρα, την 5η θέση (2:02.2) στην 6η σειρά του πρώτου γύρου στα 800 μέτρα και την 5η θέση (3:33.0) στην 3η σειρά του πρώτου γύρου στα 4 × 400 μέτρα σκυταλοδρομία.

Από το 1951 έως το 1991 διετέλεσε επίσημος κριτής του στίβου σε πολλές σημαντικές αθλητικές διοργανώσεις. Συνέβαλε τα μέγιστα στην ανάπτυξη του στίβου της Καισαριανής και υπήρξε επανειλημμένα Γ.Γ. της Ένωσης Καισαριανής στο ποδόσφαιρο. Πέθανε στις 16 Ιουνίου 1998 στην Αθήνα σε ηλικία 84 ετών και κηδεύτηκε στο Νεκροταφείο Καισαριανής.

## Παραπομπές


Κατηγορία:Έλληνες αθλητές δρόμων ταχύτητας
Κατηγορία:Έλληνες αθλητές δρόμων μεσαίων αποστάσεων
Κατηγορία:Αθλητές στίβου Εθνικού ΓΣ
Κατηγορία:Αθλητές στίβου Πανιωνίου
Κατηγορία:Έλληνες κριτές κλασικού αθλητισμού
Κατηγορία:Έλληνες αθλητές του στίβου στους Θερινούς Ολυμπιακούς Αγώνες
Κατηγορία:Αθλητές του στίβου στους Θερινούς Ολυμπιακούς Αγώνες 1948
Κατηγορία:Κάτοχοι μεταλλίων του Πανελλήνιου Πρωταθλήματος Στίβου
Κατηγορία:Κάτοχοι μεταλλίων των Βαλκανικών Αγώνων Στίβου
Κάτω Βαρβάσαινα Ηλείας

Η **Κάτω Βαρβάσαινα** είναι πεδινό χωριό της Ηλείας στην Περιφερειακή Ενότητα Ηλείας σε υψόμετρο 15 μέτρα, το οποίο βρίσκεται σε απόσταση 6 χλμ. ΝΑ. από τον Πύργο. Στα νότιά του περνάει ο Αλφειός ποταμός ενώ στα βόρεια η ΕΟ Πύργου - Ολυμπίας.

## Ιστορία
Ως ξεχωριστός οικισμός αναφέρεται επίσημα για πρώτη φορά το 1981 να απογράφεται στην τότε κοινότητα Βαρβασαίνης. Σύμφωνα με το Σχέδιο Καλλικράτης μαζί με την Βαρβάσαινα αποτελούν την τοπική κοινότητα Βαρβασαίνης που υπάγεται στη δημοτική ενότητα Πύργου του Δήμου Πύργου και σύμφωνα με την απογραφή 2011 έχει πληθυσμό 95 κατοίκους.

## Παραπομπές


Κατηγορία:Χωριά της περιφερειακής ενότητας Ηλείας
Κατηγορία:Δήμος Πύργου
Ξένια της Ταρούσα

Η **Ξένια της Ταρούσα** () (1246 - 1312),  ήταν σύζυγος του Γιαροσλάβ Β', πρίγκιπα του Τβερ και Μεγάλου Πρίγκιπα του Βλαντίμιρ από το 1267 έως το 1271. Καταλογίζεται στους αγίους της Ρωσικής Ορθόδοξης Εκκλησίας.

Η Ξένια της Ταρούσα ήταν κόρη του Γιούρι Μικαΐλοβιτς, πρίγκιπα της Ταρούσα. Από αντικρουόμενες πηγές, ήταν κόρη του Γούρι του Νόβγκοροντ. 

Το 1265 παντρεύτηκε τον Γιαροσλάβ του Τβερ, πρίγκιπα του Τβερ και Μέγα πρίγκιπα του Βλαντίμιρ, νεότερο αδερφό του Αλεξάνδρου Νιέφσκι, και έκαναν δύο παιδιά, τον Μιχαήλ και τον Σβιέτοσλαβ. 

Το 1285, ίδρυσε τον πέτρινο Καθεδρικό Ναό της Μεταμόρφωσης στο Τβερ στη θέση της ξύλινης εκκλησίας Κοζμοντάμια και ήταν παρούσα στον αγιασμό του στις 8 Νοεμβρίου 1290. Τα χρονικά σημειώνουν ότι μεγάλωσε τον γιο της, Μιχαήλ, «στα πάθη του Κυρίου και του δίδαξε τα ιερά βιβλία και όλη τη σοφία». Ταυτόχρονα, με την άδειά της, τη θέση του πρώτου επισκόπου Τβερ Συμεών πήρε ο Αντρέι, γιος του Λιθουανού πρίγκιπα Γκέρντεν, που μέχρι εκείνη την εποχή ήταν ηγούμενος της Γενικής Μονής.

Κατά τη διάρκεια του γάμου της και της βασιλείας του συζύγου της, ήταν ασυνήθιστα ενεργή με την πολιτική και τις υποθέσεις του κράτους και παρέμεινε έτσι ακόμη και μετά το θάνατο του Γιάροσλαβ το 1271. 

Λίγο μετά τη απόσυρση της στο γυναικείο μοναστήρι στο Νόβγκοροντ, συνέχισε να διαδραματίζει σημαντικό ρόλο στις υποθέσεις του πριγκιπάτου. 

Πέθανε το 1312 σε απομόνωση. Αγιοποιήθηκε λίγο μετά το θάνατό της (τοπικά) και δεύτερη φορά το 1988.

## Παραπομπές

## Πηγές
* Janet Martin *Μεσαιωνική Ρωσία 980-1584* (Cambridge: Cambridge University Press, 1995)
* Σύντομες πληροφορίες για τους τοπικά τιμημένους αγίους (Tver, 1991

Κατηγορία:Γυναίκες του 13ου αιώνα
Κατηγορία:Ανατολικοί Ορθόδοξοι Χριστιανοί του 14ου αιώνα
Κατηγορία:Ρώσοι ευγενείς
Ρόζμαρι Σπένσερ-Τσώρτσιλ

Η **Ρόζμαρι Σπένσερ-Τσώρτσιλ** (*Rosemary Spencer-Churchill*, 24 Ιουλίου 1929 -) είναι Βρετανίδα αριστοκράτισσα.

Γεννήθηκε στις 24 Ιουλίου 1929 στο Λονδίνο, και είναι κόρη του Ιωάννη Σπένσερ-Τσώρτσιλ, 10ου Δούκα του Μάρλμπορο και της Αλεξάνδρας Μαίρης Κάντογκαν.

Ήταν παράνυφος στη στέψη της Βασίλισσας Ελισάβετ Β΄ στο Αβαείο του Γουέστμινστερ στις 2 Ιουνίου 1953.

Στις 26 Ιουνίου 1953 παντρεύτηκε τον Κάρολο Ροβέρτο Μιου στον Καθεδρικό Ναό του Χριστού στην Οξφόρδη. Μαζί απέκτησαν τρία παιδιά:
*τον Αλέξανδρο Πέπις (γενν. το 1954-)
*τον Σιμόν Χάντλι (γενν. το 1959-)
*την Μαίρη Αραμπέλα (γενν. το 1962-)

Το 2015 εμφανίστηκε στο ντοκιμαντέρ του BBC Two *The Last Dukes*.

## Τίτλοι
***24 Ιουλίου 1929 – 26 Ιουνίου 1953**: Λαίδη Ρόζμαρι Σπένσερ-Τσώρτσιλ
***2 Ιουνίου 1953 – 16 Ιουνίου 1953**: *Η Αξιότιμη* Λαίδη Ρόζμαρι Σπένσερ-Τσώρτσιλ
***26 Ιουνίου 1953 – μέχρι σήμερα**: *Η Αξιότιμη* Λαίδη Ρόζμαρι Μιου

## Παραπομπές


Κατηγορία:Βρετανοί ευγενείς
Κατηγορία:Οικογένεια Σπένσερ
Σταματελαίικα Ηλείας

Τα **Σταματελαίικα** είναι πεδινό χωριό της Ηλείας στην Περιφερειακή Ενότητα Ηλείας σε υψόμετρο 58 μέτρα, τα οποία βρίσκονται κοντά στα παράλια του Ιονίου πελάγους, σε απόσταση 14 χλμ. ΒΔ. από τον Πύργο και 10 χλμ. Ν.-ΝΔ της Αμαλιάδας, ανάμεσα στο παραθαλάσσιο Πυργί (Δ.) και τον Άγιο Ηλία (Α.).

## Ιστορία
Ως ξεχωριστός οικισμός αναφέρονται επίσημα για πρώτη φορά το 1951 να απογράφονται στον τότε δήμο Λετρίνων. Σύμφωνα με το Σχέδιο Καλλικράτης μαζί με το Πυργί και τον Άγιο Ηλία αποτελούν την τοπική κοινότητα Αγίου Ηλία Πύργου που υπάγεται στη δημοτική ενότητα Πύργου του Δήμου Πύργου και σύμφωνα με την απογραφή 2011 έχει πληθυσμό 159 κατοίκους.

## Παραπομπές


Κατηγορία:Χωριά της περιφερειακής ενότητας Ηλείας
Κατηγορία:Δήμος Πύργου
Συντριάδα Ηλείας

Η **Συντριάδα** είναι πεδινός οικισμός της Ηλείας στην Περιφερειακή Ενότητα Ηλείας σε υψόμετρο 16 μέτρων.

## Γενικά στοιχεία
Η Συντριάδα βρίσκεται δίπλα και βορειονατολικά του Πύργου και ουσιαστικά αποτελεί προάστιό του. Αναπτύσσεται βόρεια του δυτικού οδικού κόμβου της περιφερειακής του Πύργου, εκεί όπου είναι το Γενικό Νοσοκομείο. Ως ξεχωριστός οικισμός αναφέρεται επίσημα για πρώτη φορά το 2001 να απογράφεται στο τότε Τοπικό Διαμέρισμα Πύργου. Σύμφωνα με το Σχέδιο Καλλικράτης μαζί με τον Πύργο, τον Ανθόπυργο, τα Καβασιλάκια και το Τραγανό αποτελούν τη δημοτική κοινότητα Πύργου η οποία υπάγεται στη δημοτική ενότητα Πύργου του Δήμου Πύργου και σύμφωνα με την απογραφή 2011 έχει πληθυσμό 209 κατοίκους.

## Παραπομπές


Κατηγορία:Χωριά της περιφερειακής ενότητας Ηλείας
Κατηγορία:Δήμος Πύργου
Αικατερίνη Χάμιλτον του Άμπερκορν

Η **Αικατερίνη Χάμιλτον του Άμπερκορν** (*Kathleen Hamilton of Abercorn*, γεννημένη ως Μαίρη Αικατερίνη Κράιτον *Mary Katherine Crichton*, 8 Ιουλίου 1905 - 2 Φεβρουαρίου 1990) ήταν Βρετανίδα ευγενής.

Γεννήθηκε στις 8 Ιουλίου 1905 στο Πάντινγκτον, και ήταν κόρη του Ερρίκου Κράιτον, Υποκόμη Κράιτον και της Λαίδης Μαίρης Γκρόσβενορ.

Στις 9 Φεβρουαρίου 1928 παντρεύτηκε τον Ιάκωβο Χάμιλτον, 4ο Δούκα του Άμπερκορν στο Σεντ Μάρτιν-ιν-δε-Φιλντς. Μαζί απέκτησαν τρία παιδιά:
*την Μόιρα (1930-2020), παντρεύτηκε τον Πέτρο Κάμπελ-Γκροβ. Απέκτησαν 2 παιδιά.
*τον Ιάκωβο (γενν. το 1934-), παντρεύτηκε την Αλεξάνδρα Φίλιπς. Απέκτησαν 3 παιδιά.
*τον Κλαύδιο (γενν. το 1939-), παντρεύτηκε την Αικατερίνη Φόλκνερ. Απέκτησαν 2 παιδιά.

Ήταν Κυρία επί των Ενδυμάτων της Βασιλομήτορος Ελισάβετ του Ηνωμένου Βασιλείου από το 1964 έως το θάνατο της το 1990.

Πέθανε στις 2 Φεβρουαρίου 1990 σε ηλικία 84 ετών. 

## Παραπομπές


Κατηγορία:Βρετανοί ευγενείς
Κατηγορία:Κυρίες επί των ενδυμάτων
Κατηγορία:Βρετανίδες δούκισσες
Κατάλογος ελληνικών ταινιών του 2000

Ο παρακάτω πίνακας περιλαμβάνει μερικές τις ταινίες του Ελληνικού κινηματογράφου που κυκλοφόρησαν το 2000.
## Κατάλογος

## Παραπομπές

Κατηγορία:Ελληνικές ταινίες ανά έτος
Αλίκη Στάνλεϊ του Ντέρμπι

Η **Αλίκη Στάνλεϊ του Ντέρμπι** (*Alice Stanley of Derby*, γεννημένη ως Αλίκη Ματθίλδη Ολίβια Μονταγκιού *Alice Maud Olivia Montagu*, 15 Αυγούστου 1862 - 23 Ιουλίου 1957) ήταν Βρετανίδα ευγενής.

Γεννήθηκε στις 15 Αυγούστου 1862 στο Ουέστμινστερ, και ήταν κόρη του Γουλιέλμου Μονταγκιού, 7ου Δούκα του Μάντσεστερ και της Λουίζας Φρειδερίκης Αυγούστας του Άλτεν. 

Στις 5 Ιανουαρίου 1889 παντρεύτηκε τον Εδουάρδο Στάνλεϊ, 17ο Κόμη του Ντέρμπι. Μαζί απέκτησαν τρία παιδιά:
*την Λαίδη *Βικτώρια* Αλίκη Λουίζα (1892-1927), παντρεύτηκε τον Νέιλ Πρίμροουζ. Απέκτησαν 1 παιδί.
*τον Λόρδο Εδουάρδο (1894-1938), παντρεύτηκε την Σίμπιλ Κάντογκαν. Απέκτησαν 3 παιδιά.
*τον Λόρδο *Όλιβερ* Φρειδερίκο Γεώργιο (1896-1950), παντρεύτηκε την Μορίν Βέιν-Τέμπεστ-Στιούαρτ. Απέκτησαν 2 παιδιά.

Από το 1901 μέχρι το 1910 ήταν Κυρία της Κρεβατοκάμαρας στη Βασίλισσα Αλεξάνδρα του Ηνωμένου Βασιλείου.

Τον Αύγουστο του 1901, η Αλίκη βάπτισε το θωρηκτό HMS Exmouth. Τον Απρίλιο του 1913 βάπτισε το RMS Aquitania.

Πέθανε στις 23 Ιουλίου 1957 στο Κόσγουορθ Παρκ σε ηλικία 94 ετών. 

## Παραπομπές


Κατηγορία:Βρετανοί ευγενείς
Κατηγορία:Κυρίες της Κρεβατοκάμαρας
Κατηγορία:Αγγλίδες κόμισσες
Νιτρικό αμμώνιο

μικρογραφία|Νιτρικό αμμώνιο
Το **νιτρικό αμμώνιο** είναι ανόργανη χημική ένωση. Ο χημικός τύπος της είναι . Είναι λευκό, διαυγές στερεό και διαλύεται εύκολα στο νερό. Χρησιμοποιείται κυρίως στη γεωργία ως λίπασμα λόγω της υψηλής περιεκτικότητάς του σε άζωτο.

Το νιτρικό αμμώνιο χρησιμοποιείται ως συστατικό σε πολλά εκρηκτικά μείγματα που χρησιμοποιούνται στη μεταλλεία, σε εξορύξεις και σε αστικές κατασκευές. Είναι το κύριο συστατικό του ANFO, ενός δημοφιλούς βιομηχανικού εκρηκτικού προϊόντος που αποτελεί το 80% της αγοράς εκρηκτικών στη Βόρεια Αμερική. Παρόμοια σκευάσματα έχουν χρησιμοποιηθεί για την παραγωγή αυτοσχέδιων εκρηκτικών μηχανισμών. 

Πολλές χώρες εγκαταλείπουν σταδιακά τη χρήση του νιτρικού αμμωνίου για καταναλωτικούς σκοπούς, λόγω των ανησυχιών για πιθανή κατάχρηση του. Διάφορες εκρήξεις νιτρικού αμμωνίου έχουν στοιχίσει τη ζωή εκατοντάδων ατόμων από τις αρχές του 20ού αιώνα.

Η Έκρηξη στο λιμάνι της Βηρυτού (2020) στις 5 Αυγούστου οφείλεται σε αυτή την ουσία. Καταστράφηκε το μεγαλύτερο μέρος του λιμανιού και βυθίστηκαν 3 πλοία. 

## Παραπομπές

Κατηγορία:Οξειδωτικά μέσα
Κατηγορία:Κύκλος του αζώτου
Κατηγορία:Άρθρα χωρίς πηγή KEGG
Κατηγορία:Ενώσεις αμμωνίου
Κατηγορία:Αμμωνιακά άλατα
Ελαιώνας Ηλείας

Ο **Ελαιώνας** είναι ημιορεινό χωριό της Ηλείας στην Περιφερειακή Ενότητα Ηλείας σε υψόμετρο 121 μέτρων.

## Γεωγραφικά - ιστορικά στοιχεία
Ο Ελαιώνας βρίσκεται στο κέντρο του νομού σε απόσταση 11 χλμ. Β.-ΒΔ. του Πύργου. Σύμφωνα με την τοπική παράδοση η ιστορία του χωριού αρχίζει γύρω στα 1800 και η ονομασία του ήταν *Μαλαπάσι* ή *Μαλακάσι* η οποία προερχόταν από το όνομα του Τούρκου Μαλάμ-Πασά που κατοικούσε στο χωριό ως την Επανάσταση του 1821. Δημιουργήθηκε από βοσκούς της Λαμπείας και Τριταίας που τον χειμώνα βοσκούσαν τα κοπάδια τους στην πλούσια σε βλάστηση γύρω περιοχή. Ως *Μαλακάσι* αναφέρεται επίσημα το 1835 να προσαρτάται στον τότε δήμο Μυρτιάς. Το 1912 με το ΦΕΚ 256Α - 28/08/1912 ορίστηκε έδρα της ομώνυμης νεοϊδρυθείσας κοινότητας. Το 1940 μετονομάστηκε σε Ελαιών. Σύμφωνα με το Σχέδιο Καλλικράτης, μαζί με τα Βυτιναίικα αποτελούν την τοπική κοινότητα Ελαιώνα, η οποία υπάγεται στη δημοτική ενότητα Πύργου του Δήμου Πύργου και σύμφωνα με την απογραφή 2011 αριθμούσε 436 κατοίκους. Σύμφωνα με την απογραφή του 2021, ως οικισμός αριθμεί 241 κατοίκους.

## Δημογραφική εξέλιξη
Η δημογραφική εξέλιξη του οικισμού κατά τις τελευταίες δεκαετίες είναι η εξής:

## Παραπομπές


Κατηγορία:Χωριά της περιφερειακής ενότητας Ηλείας
Κατηγορία:Δήμος Πύργου
Μαίρη Σόμερσετ του Μπωφόρ

Η **Μαίρυ Σόμερσετ του Μπώφορτ** (*Mary Somerset of Beaufort*), γεννημένη ως *Βικτωρία Κωνσταντία Μαρία του Τεκ*, (*Princess Victoria Constance Mary of Teck*, 12 Ιουνίου 1897 - 23 Ιουνίου 1987) ήταν ανιψιά της Βασίλισσας Μαρίας του Ηνωμένου Βασιλείου.

Γεννήθηκε στις 12 Ιουνίου 1897 στο Ουάιτ Λοτζ, και ήταν κόρη του Αδόλφου του Τεκ και της Λαίδης Μάργκαρετ Γκρόσβενορ.

Στις 14 Ιουνίου 1923 παντρεύτηκε τον Χένρυ Σόμερσετ, 10ο Δούκα του Μπώφορτ, στο Λονδίνο. Το ζευγάρι δεν απέκτησε απογόνους.

Πέθανε στις 23 Ιουνίου 1987 στο Μπάντμιντον Χάουζ σε ηλικία 80 ετών. Είναι θαμμένη στην Εκκλησία του Αγίου Μιχαήλ και Πάντων Αγγέλων στο Γκλώστερσιρ.

## Τίτλοι
*12 Ιουνίου 1897 – 1917: *Η Γαληνοτάτη Υψηλότητα* Πριγκίπισσα Μαρία του Τεκ
*1917 – 14 Ιουνίου 1923: Δεσποινίς Μαίρυ Κέιμπριτζ
*14 Ιουνίου 1923 – 24 Νοεμβρίου 1924: Η Μαρκησία του Ουόρστερ
*24 Νοεμβρίου 1924 – 5 Φεβρουαρίου 1984: *Η Εξοχότητα Της* Η Δούκισσα του Μπώφορτ
*5 Φεβρουαρίου 1984 – 23 Ιουνίου 1987: *Η Εξοχότητα Της* Η Χήρα Δούκισσα του Μπώφορτ

## Πρόγονοι

## Παραπομπές


Κατηγορία:Βρετανοί ευγενείς
Κατηγορία:Βρετανίδες δούκισσες
Άμπιγκεϊλ Μασάμ

Η **Άμπιγκεϊλ Μασάμ** (*Abigail Masham*, γεννημένη ως Άμπιγκεϊλ Χιλ *Abigail Hill*, 1670 - 6 Δεκεμβρίου 1734) ήταν Βρετανίδα αυλική και ευνοούμενη της Βασίλισσας Άννας της Μεγάλης Βρετανίας.

## Βιογραφία
Γεννήθηκε το 1670 στο Λονδίνο, και ήταν κόρη του έμπορου Φράνσις Χιλ και της Ελισάβετ Τζένινγκς.

Η οικογένεια της έπεσε σε δυσμένεια εξαιτίας του πατέρα της και η Άμπιγκεϊλ έπρεπε να εργαστεί ως υπηρέτρια στον Σερ Ιωάννη Ρίβερς του Κεντ. Η εξαδέλφη της, η Δούκισσα του Μάρλμπορο ήταν Κυρία της Κρεβατοκάμαρας στη Πριγκίπισσα Άννα, αποφάσισε να βοηθήσει την εξαδέλφη της, πιθανότατα πιο ντροπιασμένη από τις συνέπειες της κατάστασης της Άμπιγκεϊλ στη δική της φήμη παρά από αληθινή αγάπη. Μετά την άνοδο της Άννας στο θρόνο, η Σάρα επέτρεψε στην Άμπιγκεϊλ το 1704 να αποκτήσει θέση στη αυλή της βασίλισσας.

Η Άμπιγκεϊλ και η Σάρα ήρθαν αρκετές φορές σε αντιπαράθεση, με την τελευταία να χάνει την θέση στην αυλή, το φυλάκιο του ιδιωτικού ταμείου αλλά και την εύνοιά της Βασίλισσας. Το 1707 παντρεύτηκε τον Δικαστή Σαμουήλ Μασάμ. Μαζί απέκτησαν δύο παιδιά, τον Σαμουήλ (1712-1776) και την Άννα (?-1727).

Πέθανε στις 6 Δεκεμβρίου 1734 στο Χάι Λάβε σε ηλικία 64 ετών. Είναι θαμμένη στο προαύλιο των Αγίων Πάντων στο Χάι Λάβε.

## Τέχνες
Η Άμπιγκεϊλ Μασάμ ενσαρκώθηκε από την Αμερικανίδα ηθοποιό Έμμα Στόουν στην ταινία του 2018 *[[Η Ευνοούμενη]]*.

Η ιστορία της απεικονίζεται επίσης στη σοβιετική ταινία του 1979 *A Glass of Water*. Ενσαρκώθηκε από την Τζιλ Μπάλκον στη σειρά BBC του 1969 *The First Churchills*.

## Παραπομπές


**[[Mistress Masham's Repose]]* by T.H. White (published in 1946) makes specific reference to Abigail, Baroness Masham.
* Unknown woman, formerly known as Abigail Hill, National Portrait Gallery
* Lady Masham – English School – identified by comparison with the NPG portrait

Κατηγορία:Βρετανοί ευγενείς
Κατηγορία:Κυρίες της Κρεβατοκάμαρας
Κατηγορία:Βρετανίδες βαρώνισσες
Ανδρομέδα (Ευριπίδη)

**Ανδρομέδα** (αρχ. Ἀνδρομέδα) ονομάζεται μία χαμένη τραγωδία του Ευριπίδη, βασισμένη στον μύθο της Ανδρομέδας, που διδάχθηκε το 412 π.Χ. μαζί με την ''Ελένη''. Η *Ανδρομέδα* εικάζεται πως είναι η πρώτη τραγωδία, στην οποία απεικονίζεται ο έρωτας ενός νέου άνδρα επί σκηνής. Αν και δεν έχει διασωθεί ολόκληρη, αρκετά αποσπάσματα έχουν διασωθεί, όπως και αρκετές αρχαίες πηγές που αναφέρονται στο έργο.

## Υπόθεση
Το έργο ξεκινούσε με μία διαλογική σκηνή, ανάμεσα στην αιχμάλωτη Ανδρομέδα και την Ηχώ της. Εξομολογούνταν πως ο πατέρας της, Κηφέας,  την έδεσε σε έναν βράχο, έτσι ώστε να την κατασπαράξει ένα θαλάσσιο τέρας, ως θυσία στον Ποσειδώνα. Ο χορός του έργου αποτελούνταν από παρθένες. Μετά την πάροδο, εμφανίζεται ο Περσέας με φτερωτά σανδάλια στα πόδια και έχει μόλις σκοτώσει την Μέδουσα. Στην όψη της αιχμάλωτης Ανδρομέδας, ο Περσέας πιστεύει πως είναι άγαλμα και αναφέρει πως είναι θαυμάσιος καλλιτέχνης αυτός που την φιλοτέχνησε. Στη στιχομυθία που ακολουθεί, ο Περσέας περνάει συναισθηματικά από τον θαυμασμό που νιώθει για την ομορφιά της και τον οίκτο για την τύχη της, στον έρωτα. Έπειτα αναφέρεται στον Θεό Έρωτα και πως "εάν προκαλέσει τέτοιο έρωτα στους θνητούς θα υμνηθεί, ειδάλλως θα ξεχαστεί". Ένας αγγελιοφόρος μεταφέρει την νίκη του Περσέα με το τέρας. 

Το έργο περιείχε επίσης σκηνές στις οποίες ο Περσέας αφηγούνταν τον άθλο του με την Μέδουσα, καθώς επίσης και τον διχασμό της Ανδρομέδας ανάμεσα στο να παντρευτεί τον Περσέα ή να επιστρέψει στους γονείς της. Το έργο φαίνεται πως τελείωνε με την Αθηνά ως ''από μηχανής θεό'', που προέβλεπε το γάμο του Περσέα και της Ανδρομέδας και την βασιλεία τους στις Μυκήνες.

## Πρόγονοι
Ο Σοφοκλής είχε γράψει επίσης μια τραγωδία αφιερωμένη στην Ανδρομέδα, από την οποία σώζονται ελάχιστοι μόνο στίχοι. Ακόμα, στη χαμένη τραγωδία του *Δανάη* (περίπου το 425 π.Χ.), ο Ευριπίδης διηγούταν την γέννηση του Περσέα, ενώ στην χαμένη τραγωδία του *Δίκτυς* (431 π.Χ., μαζί με την *[[Μήδεια (Ευριπίδης)|Μήδεια]]*), αφηγούταν τον άθλο του Περσέα και της Μέδουσας.

## Μεταγενέστερες αναφορές
Οι περισσότερες πληροφορίες για το έργο πάρθηκαν από μεταγενέστερες πηγές, όπως την Βιβλιοθήκη του Ψεύδο-Απολλόδορου.

Το έργο σατιρίστηκε από τον Αριστοφάνη. Στο έργο του ''Θεσμοφοριάζουσες'', ο ποιητής Ευριπίδης, ο οποίος είναι ο ήρωας του έργου, πρέπει να σώσει τον συγγενή του, ο οποίος πίαστηκε επ' αυτοφώρω ντυμένος γυναίκα στην γιορτή Θεσμοφόρια στα οποία μετείχαν αποκλειστικά γυναίκες. Έτσι, ο τραγικός ποιητής, αναγκάζεται να ντυθεί σαν τον Μενέλαο στην τραγωδία του *Ελένη*, δηλ. με κουρέλια. Αφού εκδιωχθεί επιστρέφει σαν Περσέας, ενώ ο συγγενής του δεμένος, συνομιλεί με την Ηχώ. Έτσι ο Αριστοφάνης παρωδεί τις δύο αυτές τραγωδίες, *Ελένη* και *Ανδρομέδα*. 

Επίσης, στην κωμωδία ''Βάτραχοι'', ο θεός Διόνυσος αναφέρει πως μόλις δίαβασε την *Ανδρομέδα*, κυριεύθηκε με λαχτάρα για τον Ευριπίδη.

Είναι επίσης γνωστό και πως ο Μέγας Αλέξανδρος μπορούσε να ερμηνεύσει από στήθους ένα κομμάτι από την *Ανδρομέδα*.



Κατηγορία:Τραγωδίες του Ευριπίδη
NBA 1951-52

H **αγωνιστική περίοδος 1951-52** ήταν η έκτη στην ιστορία του NBA. Στο πρωτάθλημα έλαβαν μέρος 10 ομάδες και έδωσαν 66 παιχνίδια η κάθε μία στα πλαίσια της κανονικής περιόδου. Ακολούθησαν τα πλέι-οφ, όπου οι Μινεάπολις Λέικερς κέρδισαν τους Νιου Γιορκ Νικς με 4-3 νίκες στους τελικούς και κατέκτησαν τον τίτλο.

## Αξιοσημείωτα γεγονότα
* Οι Τρι-Σίτις Μπλάκχοκς μετεγκαταστάθηκαν από την περιοχή "Tri-Cities" (βρίσκεται ανάμεσα στο Ιλινόι και την Άιοβα) στο Μιλγουόκι του Ουισκόνσιν και ονομάστηκαν Μιλγουόκι Χοκς.
* Ο Τζιν Μέλχιορ του πανεπιστημίου του Μπράντλεϊ επιλέχθηκε στο νούμερο 1 του Ντραφτ από τους Μπάλτιμορ Μπούλετς. Πριν αλλάξουν έδρα, οι Τρι-Σίτις Μπλάκχοκς επέλεξαν τον Μελ Χάτσινς στο νούμερο 2.
* Στις 20 Ιανουάριου 1952, ο Τζορτζ Μάικαν των Μινεάπολις Λέικερς σκόραρε 61 πόντους απέναντι στους Ρότσεστερ Ρόγιαλς, μόλις δύο λιγότερους από το ρεκόρ που είχε δημιουργήσει ο Τζο Φουλκς το 1949.
* Το All-Star Game της σεζόν έλαβε χώρα στη Βοστώνη της Μασαχουσέτης στις 11 Φεβρουαρίου 1952. Μπροστά σε 10.211 θεατές, η Ανατολή επικράτησε της Δύσης με 108-91. Ο Πολ Άριζιν των Φιλαδέλφεια Ουόριορς έλαβε το βραβείο του πολυτιμότερου παίκτη.

## Κανονική περίοδος
### Βαθμολογίες

;Δυτική κατηγορία

;Ανατολική κατηγορία

### Κορυφαίοι στατιστικών

Σημ.: Μέχρι την αγωνιστική περίοδο 1969-70, οι κορυφαίοι σε πόντους, ριμπάουντ και ασίστ καθορίζονταν με βάση το σύνολο και όχι τον μέσο όρο.

### Βραβεύσεις

* **Καλύτερη ομάδα**
** Πολ Άριζιν (Φιλαδέλφεια Ουόριορς)
** Μπομπ Κούζι (Μπόστον Σέλτικς)
** Εντ Μακόλεϊ (Μπόστον Σέλτικς)
** Μπομπ Ντέιβις (Ρότσεστερ Ρόγιαλς)
** Ντολφ Σέις (Σίρακιουζ Νάσιοναλς)
** Τζορτζ Μάικαν (Μινεάπολις Λέικερς)

* **2η καλύτερη ομάδα**
** Λάρι Φουστ (Φορτ Γουέιν Πίστονς)
** Βερν Μίκελσεν (Μινεάπολις Λέικερς)
** Άντι Φίλιπ (Φιλαδέλφεια Ουόριορς)
** Τζιμ Πόλαρντ (Μινεάπολις Λέικερς)
** Μπόμπι Γουάνζερ (Ρότσεστερ Ρόγιαλς)

## Πλέι-οφ

## Παραπομπές

## Εξωτερικοί σύνδεσμοι
*Αγωνιστική περίοδος 1951-52 στο NBA.com
*Περίληψη αγωνιστικής περιόδου 1951-52  στο Basketball-Reference.com